Diari Oficial de la Generalitat Valenciana


Sumari del DOGV 1533, del 02-05-1991 (1991/800101)

DECRET 59/1991, del dia 27 de març, del Consell de la Generalitat Valenciana, pel qual modifica els articles 3 i 5 del Decret 206/1990, de data 26 de desembre.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/27/59/dof/vci/html**

### Dades del document

Número de DOGV
:   1533

Data del DOGV
:   02-05-1991

Secció del DOGV
:   DISPOSICIONS GENERALS

Número del document
:   1991/800101


Data del document
:   27-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 59/1991, del dia 27 de març, del Consell de la Generalitat Valenciana, pel qual modifica els articles 3 i 5 del Decret 206/1990, de data 26 de desembre.  
La necessitat de simplificar i determinar la representació de les associacions empresarials en la Junta Superior de Transports de la Comunitat Valenciana aconsella de modificar els apartats E), F), H) i I) de l'article 3.2 i l'article 5 del Decret 206/1990, del dia 26 de desembre, del Consell de la Generalitat Valenciana.  
Amb la modificació d'aquests articles se suprimeix la creació d'un nou registre d?associacions d'empreses de transport dependent de la Conselleria d'Obres Públiques, Urbanisme i Transports, i l'acreditació de la representativitat s'ajustarà al que disposa l?Estatut dels Treballadors d?acord amb la sentència del Tribunal Constitucional de data 16 de març de 1989.  
En virtut d'això, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià en la reunió del dia 27 de març de 1991,  
DECRETE:  
Article únic  
Modificar l'article 3.2, apartats E), F), H) i I), i l'article, 5 del Decret 206/1990, del dia 26 de desembre, del Consell de la Generalitat Valenciana, pel qual s'aprovà la modificació de la composició i funcionament de la Junta Superior de Transports de la Comunitat Valenciana, que quedaran redactats de la manera següent:  
«Article 3  
2. E) Transports de viatgers per carretera.  
Un representant de cada associació empresarial representativa de:  
- serveis regulars de viatgers,  
- serveis discrecionals de viatgers,  
- transport públic de viatgers en automòbils de turisme.  
F) Transports de mercaderies per carretera.  
Un representant de cada associació empresarial representativa de:  
- transports públics discrecionals de mercaderies per carretera d'àmbit nacional,  
- transports públics discrecionals de mercaderies per carretera d'àmbit internacional,  
- agències de transport,  
- transitaris i magatzemistes distribuïdors.  
- transports privats.  
H) Transports aeri i marítim.  
Un representant de cada associació empresarial representativa de:  
- transportistes per via aèria,  
- transportistes per via marítima,  
- empreses consignatàries de vaixells.   
I) Organitzacions sindicals.  
- Un representant de cada central sindical més representativa   
Article 5  
Els representants dels grups E), F), H) i I) de l'article 3 seran nomenats pel Conseller d'Obres Públiques, Urbanisme i Transports a proposta de les organitzacions empresarials i sindicals més representatives.  
La determinació de major representativitat de les associacions empresarials i sindicals s'efectuarà de conformitat amb la normativa vigent.»  
València, 27 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI